**ՆԱԽԱԳԻԾ**

 **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

  **Ո Ր Ո Շ ՈՒ Մ**

 « » \_\_\_\_\_\_\_\_\_ 2017թ. թիվ \_\_\_\_\_\_Ա

**«** **ՋԻԱՆԳՍՈՒ ՆԱՆԹՈՆԳ ՍԱՆՋԻԱՆ ՔԸՆՍԹՐԱՔՇՆ ԳՐՈՒՓ » ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆԸ ԼԻՑԵՆԶԱՎՈՐՄԱՆ ԵՆԹԱԿԱ ԳՈՐԾՈՒՆԵՈՒԹՅԱՆ ՈՐՈՇ ՏԵՍԱԿՆԵՐԻ ԻՐԱԿԱՆԱՑՄԱՆ ԹՈՒՅԼՏՎՈՒԹՅՈՒՆ ՏՐԱՄԱԴՐԵԼՈՒ ՄԱՍԻՆ**

 Ղեկավարվելով «Լիցենզավորման մասին» Հայաստանի Հանրապետության օրենքի 7-րդ հոդվածի 6.1-րդ մասի պահանջներով, Հայաստանի Հանրապետության կառավարությունը որոշում է.

 1. Թույլատրել «Ջիանգսու նանթոնգ սանջիան քընսթրաքշն գրուփ» սահմանափակ պատասխանատվությամբ ընկերությանը (Չինաստանի Ժողովրդական Հանրապետություն) Երևան քաղաքի Զաքարիա Սարկավագի 14 հասցեում Չինաստանի աջակցությամբ Հայաստանում չինական դպրոցի կառուցման նախագծի իրականացման շրջանակներում իրականացնել «Լիցենզավորման մասին» Հայաստանի Հանրապետության օրենքի 43-րդ հոդվածի 2-րդ մասի աղյուսակի, 17-րդ կետի 1-ին և 2-րդ ենթակետերով նախատեսված գործունեության հետևյալ տեսակները՝

 1) քաղաքաշինական փաստաթղթերի մշակում (բացառությամբ փորձաքննության)՝ հասարակական և արտադրական, տրանսպորտային, հիդրոտեխնիկական ու էներգետիկ ոլորտներում,

 2) շինարարության իրականացում՝ հասարակական և արտադրական, տրանսպորտային, հիդրոտեխնիկական ու էներգետիկ ոլորտներում:

 **ՏԵՂԵԿԱՆՔ-ՀԻՄՆԱՎՈՐՈՒՄ**

 «Ջիանգսու նանթոնգ սանջիան քընսթրաքշն գրուփ» սահմանափակ պատասխանատվությամբ ընկերությանը լիցենզավորման ենթակա գործունեության որոշ տեսակների իրականացման թույլտվություն տրամադրելու մասին» ՀՀ կառավարության որոշման ընդունման

 **1.Իրավական ակտի ընդունման անհրաժեշտությունը**

 Սույն որոշման ընդունումը պայմանավորված է Երևան քաղաքի Զաքարիա Սարկավագի 14 հասցեում Չինաստանի աջակցությամբ Հայաստանում չինական դպրոցի կառուցման նախագծի իրականացման (այսուհետ՝ Ծրագիր) շրջանակներում չինական « Ջիանգսու նանթոնգ սանջիան քընսթրաքշն գրուփ » սահմանափակ պատասխանատվությամբ ընկերությանը Չինաստանի Ժողովրդավարական Հանրապետության Բնակարանային և Քաղաքային-Գյուղական Զարգացման նախարարության կողմից 05.05.2016 թվականին տրված թիվ D232057119 և 05.05.2016 թվականին տրված թիվ D132017254 որակավորման արտոնագրերի (արտոնագրերի պատճենները կցվում են) հիման վրա շինարարության իրականացում ու քաղաքաշինական փաստաթղթերի մշակում (բացառությամբ փորձաքննության) գործունեության տեսակների իրականացման թույլտվություն տրամադրելու անհրաժեշտությամբ:

 **2.Կարգավորման հարաբերությունների ներկա վիճակը, առկա խնդիրները և առաջարկվող լուծումը**

 «Լիցենզավորման մասին» ՀՀ օրենքի 43-րդ հոդվածի 17-րդ կետի 1-ին և 2-րդ ենթակետերի համաձայն քաղաքաշինության բնագավառում շինարարության իրականացումը, քաղաքաշինական փաստաթղթերի մշակումը և փորձաքննությունը հանդիսանում են լիցենզավորման ենթակա գործունեություն:

 Միաժամանակ, «Լիցենզավորման մասին» ՀՀ օրենքի 7-րդ հոդվածի 6.1-րդ մասի համաձայն՝ օտարերկրյա իրավաբանական անձինք ՀՀ կառավարության որոշմամբ կարող են իրականացնել օրենքով նախատեսված լիցենզավորման ենթակա գործունեություն օտարերկրյա պետությունների տված համապատասխան լիցենզիայի առկայության դեպքում:

 Չինական « Ջիանգսու նանթոնգ սանջիան քընսթրաքշն գրուփ » ՍՊԸ տրանսպորտային, հիդրոտեխնիկական, էներգետիկ, կապի, բնակելի, հասարակական և արտադրական ոլորտներում շինարարության, քաղաքաշինական փաստաթղթերի մշակման (բացառությամբ՝ փորձաքննության) գործունեությունն իրականացնում է Չինաստանի Ժողովրդավարական Հանրապետության Բնակարանային և Քաղաքային-Գյուղական Զարգացման նախարարության կողմից 05.05.2016 թվականին տրված թիվ D232057119 և 05.05.2016 թվականին տրված թիվ D132017254 որակավորման արտոնագրերի հիման վրա: « Ջիանգսու նանթոնգ սանջիան քընսթրաքշն գրուփ » ՍՊԸ-ն 01.02.2017թ. գրությամբ հավաստել է, որ արտոնագիրը տրամադրված է Չինաստանի Ժողովրդական Հանրապետության օրենսդրությամբ սահմանված պահանջներին համապատասխան և գործունեության տվյալ տեսակի համար այլ թույտվություն (լիցենզիա) չի պահանջվում («Ջիանգսու նանթոնգ սանջիան քընսթրաքշն գրուփ » ՍՊԸ-ի գրությունը կցվում է):

 Ծրագիր իրականացման նպատակով չինական կողմը Հայաստանի Հանրապետությունում գրանցել է « Ջիանգսու նանթոնգ սանջիան քընսթրաքշն գրուփ » սահմանափակ պատասխանատվությամբ ընկերության հայաստանյան մասնաճյուղ (վկայականը կցվում է):

 Հիմք ընդունելով վերոգրյալը սույն նախագծով առաջարկվում է հիշյալ ընկերությանը թույլատրել Չինաստանի Ժողովրդավարական Հանրապետության Բնակարանային և Քաղաքային-Գյուղական Զարգացման նախարարության կողմից 05.05.2016 թվականին տրված թիվ D232057119 և 05.05.2016 թվականին տրված թիվ D132017254 որակավորման արտոնագրերի հիման վրա իրականացնել Ծրագիրի շրջանակներում կառուցվող Երևան քաղաքի Զաքարիա Սարկավագի 14 հասցեում Չինաստանի աջակցությամբ Հայաստանում չինական դպրոցի շինարարական աշխատանքները: Բացի այդ, նկատի ունենալով, որ շինարարական աշխատանքների իրականացման ընթացքում կարող է առաջանալ նախագծային փաստաթղթերի փոփոխության անհրաժեշտություն, ուստի նախագծով առաջարկվում է ընկերությանը թույլատրել իրականացնել նաև քաղաքաշինական փաստաթղթերի մշակում գործունեության տեսակը: Ընդ որում, առաջարկվում է թույլտվությունը տրամադրել որոշակի ժամկետով՝ սույն որոշման նախագծի ընդունման օրվանից մինչև ՀՀ կառավարության` ի դեմս ՀՀ կրթության և գիտության նախարարության և ՉԺՀ կառավարության` ի դեմս ՉԺՀ առևտրի նախարարության կողմից 06.04.2016 թվականին կնքված « Չինաստանի աջակցությամբ Հայաստանում չինական դպրոցի նախագծի իրականացման վերաբերյալ» համաձայնագրով ամրագրված պարտականությունների կատարումը:

**3. Իրավական ակտի կիրարկման դեպքում ակնկալվող արդյունքը.**

 Իրավական ակտի ընդունման արդյունքում « Ջիանգսու նանթոնգ սանջիան քընսթրաքշն գրուփ » ՍՊԸ-ն ձեռք կբերի Ծրագրի շրջանակներում շինարարության իրականացում, քաղաքաշինական փաստաթղթերի մշակում (բացառությամբ փորձաքննության) գործունեությամբ զբաղվելու իրավունք՝ ինչը « Ջիանգսու նանթոնգ սանջիան քընսթրաքշն գրուփ » ՍՊԸ-ին իրավունք կվերապահի քաղաքաշինական օրենսդրության պահանջներին համապատասխան իրականացնել Ծրագրի շրջանակներում կառուցվող Երևան քաղաքի Զաքարիա Սարկավագի 14 հասցեում Չինաստանի աջակցությամբ Հայաստանում չինական դպրոցի շինարարական աշխատանքների իրականացումը:

**ՏԵՂԵԿԱՆՔ**

« Ջիանգսու նանթոնգ սանջիան քընսթրաքշն գրուփ » սահմանափակ պատասխանատվությամբ ընկերությանը լիցենզավորման ենթակա գործունեության որոշ տեսակների իրականացման թույլտվություն տրամադրելու մասին» ՀՀ կառավարության որոշման ընդունման կապակցությամբ պետական բյուջեում ծախսերի և եկամուտների ավելացման կամ նվազեցման վերաբերյալ

Սույն որոշման նախագծի ընդունումը ՀՀ 2017թ.պետական բյուջեի ծախսերի ավելացում կամ նվազեցում չի նախատեսում:

 **ՑԱՆԿ**

Իրավական ակտերի, որոնց հիման վրա կամ որոնցից օգտվելով մշակվել է « Ջիանգսու նանթոնգ սանջիան քընսթրաքշն գրուփ » սահմանափակ պատասխանատվությամբ ընկերությանը լիցենզավորման ենթակա գործունեության որոշ տեսակների իրականացման թույլտվություն տրամադրելու մասին» ՀՀ կառավարության որոշման նախագիծը

Սույն որոշման նախագիծը մշակվել է «Իրավական ակտերի մասին», «Լիցենզավորման մասին» ՀՀ օրենքների պահանջներին համապատասխան:

**ՏԵՂԵԿԱՆՔ**

« Ջիանգսու նանթոնգ սանջիան քընսթրաքշն գրուփ » սահմանափակ պատասխանատվությամբ ընկերությանը լիցենզավորման ենթակա գործունեության որոշ տեսակների իրականացման թույլտվություն տրամադրելու մասին» ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտության վերաբերյալ

Սույն նախագծի ընդունումը այլ իրավական ակտերում փոփոխություններ կամ լրացումներ կատարելու անհրաժեշտություն չի առաջանում:

**ՑԱՆԿ**

« Ջիանգսու նանթոնգ սանջիան քընսթրաքշն գրուփ » սահմանափակ պատասխանատվությամբ ընկերությանը լիցենզավորման ենթակա գործունեության որոշ տեսակների իրականացման թույլտվություն տրամադրելու մասին» ՀՀ կառավարության որոշման նախագծի հեղինակների (մշակողների)

Սույն նախագիծը մշակվել է ՀՀ կրթության և գիտության նախարարության կողմից: